Podsused
Podsused je zagrebačko gradsko naselje na najzapadnijem dijelu grada. Glavni je dio Susedgrada. Stanovnika je oko 4600 u više od 1800 domaćinstava. Na sjeveru graniči sa zaprešićkim selom Ivancem Bistranskim, na sjeverozapadu sa Zaprešićem, na zapadu sa Svetom Nedeljom, na istoku s Gajnicama, na sjeveroistoku s Bizekom i Gornjim Stenjevcem, te na jugu s Jankomirom. Upravno mu pripadaju tri okolna sela: Podsusedsko Dolje, Bizek i Jarek Podsusedski, sva su na obroncima Medvednice. U prošlosti je Podsused bio selo i do 1950. godine samostalno gradsko naselje, a od 1950. godine je dio Grada Zagreba. Gradska uprava zabranila je da se Podsused uvede pod stambeno naselje. Gradska uprava odredila je da se ne smiju graditi neboderi i stambene zgrade, nego luksuzne urbane vile od 400 − 500 m2, stambene trokatnice, kuće itd. Zbog mnoštva luksuznih obiteljskih vila, prirodnim bogatstvom najbolji je za život u Zagrebu. U Podsusedu prevladavaju ruralna obilježja i ima uzgoja domaćih životinja. Prometnice povezuju u smjeru istok−zapad, k središtu grada Alejom grada Bologne i Samoborskom cestom. Južna je granica rijeka Sava, a sjeverna obronci Medvednice.